Дело № 2- Көшірме

Ш Е Ш І М

Қазақстан Республикасы атынан

2015 жылғы 02 қыркүйек А. қаласы

 А. облысының кәмелетке толмағандар істері жөніндегі мамандандырылған ауданаралық соты құрамында төрағалық етуші судья О, хатшылықта А.Ш. отырып, А. қаласы прокурорының көмекшісі С-тың, А. облысы М. аудандық білім бөлімінің өкілі А-ның, талапкер А-ның, жауапкер өкілі Ж-ның қатысуларымен сот отырысында ашық сот мәжілісінде талапкер А. жауапкер М. аудандық ішкі істер бөліміне ата-аналық құқығын қалпына келтіру туралы азаматтық ісін қарап,

А Н Ы Қ Т А Ғ А Н Ы:

А. сотқа талап арыз беріп, онда кәмелетке толмаған балалары 09 ақпан 2001 жылы дүниеге келген С. пен 08 маусым 2009 жылы дүниеге келген С-ға қатысты ата-аналық құқығын қалпына келтіруді сұраған.

Сот мәжілісінде талапкер А. талабын қуаттап, онда спирттік ішімдікке салынып, балаларына дұрыс тәрбие бермей, ата-аналық міндеттерін дәлелді себептерсіз орындамағаны үшін, 15 сәуір 2014 жылғы сот шешімімен ата-аналық құқығынан айырылғанын мәлімдеді. Қазіргі таңда арақ ішуді қойып емделгенін, жұмысқа тұрғанын, сол себепті балаларын өз тәрбиесіне алып, баққысы келетінін айтып, талап арызды толығымен қанағаттандыруды сұрады.

Сот мәжілісінде жауапкер өкілі Ж. талап арызды мойындап, онда А. ата-аналық құқығынан айырылғаннан бастап осы күнге дейін арақ ішуін қойғанын, бір жыл бойы А-ға қадағалау жүргізілгенін, нәтижесінде А. мiнез-құлқын, тұрмыс салтын және балалар тәрбиесіне көзқарасын өзгертіп, жұмысқа тұрғанын, балаларын жие көріп тұратынын, тұрғылықты жері бойынша арыз-шағым түспегенін, әкімшілік, қылмыстық жауаптылыққа тартылмағанын, жақсы жағынан мінезделетінін айтып көрсетті.

Сот мәжілісінде куә А. өз жауабында, туған жеңгесі А. ата-аналық құқығынан айырылғаннан бастап, А-ның балалары кәмелетке толмаған Е. пен Н, өзінің қамқорлығында екенін мәлімдеді. Сол уақыттан бастап осы күнге дейін А. арақ ішкенін қойғанын, мiнез-құлқын, тұрмыс салтын және балалар тәрбиесіне көзқарасын өзгерткенін, тұрғылықты жері бойынша жақсы жағынан мінезделетінін, балаларға жие келіп тұратынын, жұмысқа тұрғанын айтып көрсетті.

Сот мәжілісінде куә А. өз жауабында, туған қарындасы А. ата-аналық құқығынан айырылғаннан бастап, арақ ішуін қойғанын, тұрақты жұмысқа тұрғанын, өз-өзін қалпына келтіргенін, болашақта қарындасы А. мен оның балаларына өз үйінде бірге тұруына қарсы еместігін айтып көрсетті.

А. облысы М. аудандық білім бөлімінің өкілі А., талапты толығымен қуаттап, А-ның ата-аналық құқығын қалпына келтіру талап арызын қанағаттандыруды сұрады.

Сот, іс материалдарын зерттеп, тараптарды тыңдап, талап арыз қанағаттандырылуға жатады деген А. облысы М. аудандық білім бөлімінің өкілінің пікірі мен прокурордың қорытындысын тыңдап, талапкердің ата-аналық құқығын қалпына келтіру туралы талап арызы төменде көрсетілген негіздермен қанағаттандырылуға жатады деп санайды.

Қазақстан Республикасы «Неке (ерлі-зайыптылық) және отбасы туралы» Заңы (бұдан былай – Заң) 78-бабының 1-тармағына егер ата-аналар мiнез-құлқын, тұрмыс салтын және бала тәрбиесіне көзқарасын өзгерткен болса, сот олардың ата-ана құқықтарын қалпына келтiруi мүмкiн.

 15 сәуір 2014 жылғы А. облысының кәмелетке толмағандар істері жөніндегі мамандандырылған ауданаралық сотының шешімімен А. кәмелетке толмаған балалары 09 ақпан 2001 жылы дүниеге келген С. пен 08 маусым 2009 жылы дүниеге келген С. қатысты ата-аналық құқығынан айырылған.

 А. ата-аналық құқығынан айрылған уақыттан бастап мiнез-құлқын, тұрмыс салтын және бала тәрбиесіне көзқарасын өзгерткен.

Атап айтқанда М. аудандық ІІБ-нің 13.07.2015 жылғы мінездемесімен А. жақсы жағынан мінезделеді. Сондай-ақ сот мәжілісінде аталған мән-жайды куәлар А. пен А. растап көрсетті.

23.07.2015 жылғы А. облысы М. аудандық білім бөлімінің тұрмыстық жағдайын тексеру актісі негізінде талапкер А-ның тұрғылықты жері: А. облысы, М. ауданы, Қ. ауылы, 00 үй. Үйдің иесі А-ның туған ағасы А. Аталған үйдің бөлмелері таза, санитарлық-гигиеналық талаптарға сай, тұрмысқа қажетті жабдықтармен қамтылған. А-ның ағасы А-тың отбасының қарым-қатынастары жақсы.

А-тың 11.08.2015 жылғы нотариалды түрде куәландырылған келісім-арызы бойынша туған қарындасы А-ға және оның балаларына аталған мекен-жайда бірге тұруына келісім берген.

А. 01.09.2015 жылдан бастап М. ауданы Қ. негізгі мектебінде бала тәрбиешісі болып жұмыс жасайды.

 Ақтөбе облысы М. аудандық білім бөлімінің 23.07.2015 жылғы ата-аналық құқығын қалпына келтіру мүмкіндігі туралы қорытындысына сай, А-ның ата-аналық құқығын қалпына келтіру мүмкіндігі бар деп, ата-аналық құқығын қалпына келтіру үшін ұсыныс келтірген.

 Жоғарыда айтылғандар негізінде, сот А-ның балалары 09 ақпан 2001 жылы дүниеге келген С. пен маусым 2009 жылы дүниеге келген С. Н. қатысты ата-аналық құқығын қалпына келтіру талап арызын қанағаттандырғанды дұрыс деп есептейді.

ҚР АІЖК 217-221 баптарын басшылыққа алып, сот

Ш Е Ш І М Е Т Т І:

Талапкер А-ның жауапкер М. аудандық ішкі істер бөліміне ата-аналық құқығын қалпына келтіру туралы талап арызы қанағаттандырылсын.

А-ның кәмелетке толмаған балалары А-ның балалары 09 ақпан 2001 жылы дүниеге келген С. пен маусым 2009 жылы дүниеге келген С-ға қатысты ата-аналық құқығы қалпына келтірілсін.

Шешімге разы емес тараптар оған оның көшірмесі тапсырылған уақыттан бастап 15 күн ішінде А. облыстық сотына А. облысының кәмелетке толмағандардың істері жөніндегі мамандандырылған ауданаралық соты арқылы шағым немесе наразылық келтіруге құқылы.

Судья: О.

Көшірме дұрыс

Cудья: О.